Vigo Jensens

Aleksandrs Vigo Jensens (; dzimis , miris ) ir dāņu svarcēlājs, sporta šāvējs, vingrotājs un vieglatlēts. Viņš ir pirmais Dānijas olimpiskais čempions. Startējis divās vasaras olimpiskajās spēlēs — 1896. gada Atēnu un 1900. gada Parīzes spēlēs. Kopā olimpiskajās spēlēs izcīnīja trīs medaļas, visas 1896. gada Atēnu olimpiskajās spēlēs.Viggo Jensen  Sports ReferenceVigo Jensen Olimpic.org

 Olimpiskās spēles 
 1896. gada vasaras olimpiskās spēles 
1896. gada vasaras olimpiskajās spēlēs Atēnās Vigo Jensens startēja četros olimpiskajos sporta veidos, kopumā 7 dažādās disciplīnās. Šie sporta veidi bija svarcelšana, šaušana, vieglatlētika un vingrošana.

Pirmā disciplīna, kurā viņš sacentās 1896. gada Atēnu olimpiskajās spēlēs bija abrocīga grūšana svarcelšanā, kas mūsdienās pazīstama kā raušanas un grūšanas disciplīna. Šajā disciplīnā viņš pacēla 111.5 kilogramus, pārspējot sudraba medaļnieku, Lielbritānijas sportistu Lonsestonu Eliotu un Grieķijas sportistu Sotiriju Versi. Lai gan Lielbritānijas delegācija protestēja, jo gan Jensenam, gan Eliotam bija vienāds rezultāts, pacelti 111.5 kilogrami. Eliots šo rezultātu panāca ar vairāk mēģinājumiem nekā Jensens, līdz ar to Jensenam tika piešķirta zelta medaļa, bet Eliotam sudraba medaļa. Savukārt grūšanā ar vienu roku Jensens pacēla 57 kilogramus, pārspējot Grieķijas sportistus Aleksandru Nikolopulu un Sotiriju Versi, bet zaudējot Lielbritānijas sportistam Lonsestonam Eliotam, kura rezultāts bija 71 kilograms. Līdz ar to Jensens šajā disciplīnā izcīnīja sudraba medaļu.

No vieglatlētikas disciplīnām Jensens startēja lodes grūšanā un diska mešanā. Lodes grūšanā viņš ieņēma 4. vietu, bet diska mešanā viņš ieguva 5. līdz 9. vietu. Diemžēl viņa precīzi iegūtie rezultāti šajās vieglatlētikas disciplīnās nav zināmi.

No vingrošanas disciplīnām Jensens startēja kāpšanā virvē. Starp 5 sportistiem, kas startēja šajā disciplīnā, Jensens ieņēma pēdējo vietu.

Jensens startēja arī divās šaušanas disciplīnās. 200 metru šaušanā ar militāro pistoli četru šāvienu sēriju etapā viņš kopā ieguva 1640 punktus un ieņēma 6. vietu. Savukārt 300 metru šaušanā ar šauteni viņš izcīnīja savu trešo olimpisko medaļu. Šajā disciplīnā četru šāvienu sēriju kopsummā ieguva 1305 punktus, zaudējot Grieķijas sportistiem Georgijam Orfanidim (zelta medaļa) un Joannim Frangudim (sudraba medaļa).

 1900. gada vasaras olimpiskās spēles 
1900. gada vasaras olimpiskajās spēlēs Parīzē Jensens startēja piecās šaušanas disciplīnās šaušanā ar šauteni.  

300 metru šaušanā stāvus pozīcijā viņš ieguva 277 punktus un izcīnīja dalīto 11./12. vietu kopā ar savu tautieti Andersu Peteru Nīlsenu.Shooting at the 1900 Paris Summer Games: Men's Free Rifle, Standing, 300 metres  Sports Reference 300 metru šaušanā uz ceļiem Jensens ieguva 290 punktus un kopā ar Norvēģijas sportistu Helmeru Hermandsenu ieņēma 13./14. vietu.Shooting at the 1900 Paris Summer Games: Men's Free Rifle, Kneeling, 300 metres  Sports Reference 300 metru šaušanā ar šauteni guļus pozīcijā viņš ieguva 308 punktus un kopā, atkal ar norvēģi Hellmeru Hermandsenu ieņēma 10./11. vietu.Shooting at the 1900 Paris Summer Games: Men's Free Rifle, Prone, 300 metres  Sports Reference 3 pozīciju 300 metru šautenes disciplīnā tika ņemti vērā individuālie rezultāti katrā attiecīgajā disciplīnā un Vigo Jensens kopsummā ieņēma 875 punktus un 15. vietu.Shooting at the 1900 Paris Summer Games: Men's Free Rifle, Three Positions, 300 metres  Sports Reference Savukārt 300 metru šaušanā triju pozīcijās, komandu sacensībās Vigo Jensens bija viens no sešiem Dānijas komandas pārstāvjiem. Šajā disciplīnā tika ņemts vērā viņa individuālais rezultāts. Dānijas šāvēju komanda kopā ieguva 4265 punktus, ieņemot 4. vietu.Shooting at the 1900 Paris Summer Games: Men's Free Rifle, Three Positions, 300 metres, Team  Sports Reference

 Rezultāti 
 Rezultāti  Sporta veids  Disciplīna  Rezultāts  Vieta   Atēnas 1896    Vienrocīga grūšana  57.0 kg    Abrocīga grūšana  111.5 kg    200 metri, militārā šautene  1640 punkti  6300 metri, šautene  1305 punkti    Diska mešana  Nav zināms  5/9Lodes grūšana  Nav zināms  4  Kāpšana virvē  Nav zināms  4  Parīze 1900   300 metri, šautene, stāvus  277 punkti  11/12300 metri, šautene, uz ceļiem  290 punkti  13/14300 metri, šautene, guļot  308 punkti  10/11300 metri, šautene, 3 pozīcijas  875 punkti  15300 metri, šautene, komandas  4265 punkti  4

 Atsauces 

 Ārējās saites 
 Vigo Jensens (SOK profils) 
 Vigo Jensens (Sports Reference profils) 

Kategorija:1874. gadā dzimušie
Kategorija:1930. gadā mirušie
Kategorija:Dānijas svarcēlāji
Kategorija:Dānijas šāvēji
Kategorija:Dānijas vieglatlēti
Kategorija:Dānijas vingrotāji
Kategorija:Dānijas sportisti 1896. gada vasaras olimpiskajās spēlēs
Kategorija:Dānijas sportisti 1900. gada vasaras olimpiskajās spēlēs
Kategorija:Svarcēlāji 1896. gada vasaras olimpiskajās spēlēs
Kategorija:Šāvēji 1896. gada vasaras olimpiskajās spēlēs
Kategorija:Šāvēji 1900. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:Vingrotāji 1896. gada vasaras olimpiskajās spēlēs
Kategorija:1896. gada vasaras olimpisko spēļu medaļnieki
Kategorija:Olimpiskie zelta medaļnieki svarcelšanā
Kategorija:Olimpiskie sudraba medaļnieki svarcelšanā
Kategorija:Olimpiskie bronzas medaļnieki šaušanā
Kategorija:Dānijas olimpiskie zelta medaļnieki
Kategorija:Dānijas olimpiskie sudraba medaļnieki
Kategorija:Dānijas olimpiskie bronzas medaļnieki
Kategorija:Lodes grūdēji
Kategorija:Diska metēji